Publication: Magyar Közlöny
Issue: MK-1999-6 (Year: 1999, Number: 6)
Era: 1990-2004
Section: a 11/1999. (I. 29.) FVM rendelethez
Paragraph Index: 48

7. a) Minden év március 15-e és augusztus 20-a alkalmából 3-3 db Pro Silva Hungariae díj adományozható azoknak, akik az erdőgazdálkodás, vadgazdálkodás és vadászat, az erdészeti természet- és környezetvédelem, az erdészeti alaptevékenységhez csatlakozó elsődleges fafeldolgozás, valamint a fa- és fatermékek, az erdei termékek kereskedelme terén huzamos időn át kiemelkedő teljesítményt nyújtottak, illetve a magyar erdők, a magyar erdőgazdálkodás érdekében kifejtett tevékenységük során kimagasló érdemeket szereztek, a tudományok művelése, a szakoktatás, a szakirodalom és a szakmai ismeretterjesztés, az államigazgatás, a szakszolgálati felügyeleti, az egyesületi, ellenszolgáltatás nélküli, szakmai közhasznú, közérdekű munka terén a rendelet 1. §-ában meghatározott szakmai területekre irányulóan kimagasló, elismerésre méltó tevékenységet fejtettek ki. A díjjal emlékplakett, az adományozást igazoló okirat és jutalom jár.

Source: https://magyarkozlony.hu/hivatalos-lapok/60c3bf97f442f5cf160df2560ac28d78ed2e0d39/dokumentumok/78a2568d31499cc4597d7dc1d739ff068d71e1bf/letoltes